**Suplement i Certifikatës për kualifikimin profesional,**

**INSTALIME HIDRAULIKE, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё biznesi tё vogёl nё veprimtaritё profesionale pёrkatёse.
* Tё kryejё llogaritje tё thjeshta ekonomike qё lidhen me veprimtaritё profesionale pёrkatёse.
* Të bëjë organizimin e vogël të punës në punimet e instalimit, riparimit dhe mirëmbajtjes së instalimeve hidraulike
* Të interpretojë, plotësojë dhe përgatisë dokumentacionin teknik të profesionit.
* Të zbatojë standardet teknike të shtrimit të linjave dhe të vendosjes së pajisjeve të instalimeve hidraulike
* Të lexojë planimetritë e objekteve ku do të kryejë instalimet hidraulike
* Të interpretojë skemat e instalimit të elementëve të linjave dhe pajisjeve të tjera në instalimet hidraulike
* Të zbatojë projektin për instalimin e linjave dhe pajisjeve të tjera hidrosanitare në ndërtesa
* Të zbatojë radhën e kryerjes së punimeve për instalimin, riparimin dhe mirëmbajtjen e
* instalimeve hidraulike
* Të realizojë instalimin e ujësjellësit të brendshëm
* Të realizojë instalimin e shkarkimit të pajisjeve hidrosanitare
* Të realizojë instalimin e nyjës hidrosanitare familjare
* Të kryejë instalimin e depozitës së ujit
* Të kryejë punime mirëmbajtjeje dhe riparimi në instalimet hidraulike
* Të kryejë matje dhe kontrolle për punimet e instalimeve hidraulike
* Të përdorë dhe mirëmbajë veglat, pajisjet, instrumentet dhe materialet e punës
* Të zbatojë standardet e profesionit gjatë kryerjes së punimeve
* Të kryejë veprimet kryesore për të dhënë ndihmën e shpejtë
* Të zbatojë rregullat e sigurisë në punë e të mbrojtjes së mjedisit.
* Të komunikojë me etikë profesionale.
* Të përdorë mjete dixhitale në funksion të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Instalime hidraulike”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky kualifikim i jep individit mundësinë që t`i drejtohet tregut të punës për punësim në sektorin e ndërtimit si; instalues i sistemeve hidraulike të furnizimit me ujë, shkarkimit të ujërave të përdorura, mbledhjes dhe shkarkimit të ujërave të reshjeve, instalimit të pajisjeve hidro-sanitare, të hidranteve të brendshëm, si riparues dhe mirëmbajtës i instalimeve dhe pajisjeve hidraulike dhe hidro-sanitare, si dhe në njësi të shërbimit të shitjeve të këtyre pajisjeve. Gjithashtu, individi mund të vetëpunësohet në kuadrin e një biznesi individual në fushën e instalimeve hidraulike të përmendura më sipër.

Me përfundimin e kualifikimit profesional “Instalime hidraulike”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).